Í kvöldfréttum Stöðvar 2 verður fjallað um mannslát í Úlfarsárdal fyrr í dag en fimm einstaklingar hafa verið handteknir vegna rannsóknar málsins . Einnig verður rætt við íslenskt par sem komst naumlega út , ásamt tveimur ungum dætrum sínum , þegar hús þeirra í Suður Noregi brann á föstudag . Fjölskyldan missti aleiguna í brunanum . Við segjum einnig frá því að kallað var til fundar fangelsismálayfirvalda og landlæknis fyrir helgi um mikla neyslu Spice í fangelsum landsins . Fangelsismálastjóri hefur þungar áhyggjur af faraldri í notkun fíkniefnisins í fangelsum . Þá hefur aðaleigandi Icelandair hótels , malasíski auðkýfingurinn Vincent Tan , kynnt áform um að reisa lúxushótel í hjarta Nuuk , höfuðstaðar Grænlands . Þótt Grænlendingar virðist almennt fagna uppbyggingunni hefur staðsetning hótelsins vakið harðar deilur . Vísir hvetur lesendur til að halda sig við málefnalega umræðu . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .